Donnu qatt ma nistgħu noqogħdu kwieti u jekk ikun hemm żmien li nkunu kwieti, jara x'jinqala'. Milli jidher aktar kmieni llum kien hemm mara li ġibdet l-attenzjoni ta' ħafna. Gwida.mt jinsab infurmat li mara libsa maskra qajmet interess u deheret anke tagħmel xi sinjali lin-nies tal-lokal! Kien hemm ħafna li stkerħuha, ngħidu kif inhi mhux normali li tiltaqa' ma' xi ħadd fit-triq liebes maskra. Deheret f'żewġ postijiet ġewwa Ħaż-Żebbuġ, lemħuha viċin tal-mużew u fil-pjazza viċin Triq Sciortino. Ħafna nies inħasdu b'din l-imġiba stramba... qalulna li bdiet tkisser numru ta' affarijiet inkluż pupi! Id-dehra tagħha kienet waħda makabra mmens. Il-mistoqsija fuq fomm kulħadd hi waħda... Min Hi? Jekk forsi iltqajt magħha jew taf lil xi ħadd li iltaqa' magħha tiddejaqx tibgħatilna, bħalissa qed nipprovaw niskopru daqsxejn min hi u forsi x'inhi l-istorja wara din il-mara. Jidher li forsi taf għandha bżonn l-għajnuna tagħna. Min jaf jekk hux minn Ħaż-Żebbuġ, imma ħadd ma seta' jarafha. Min hi?